cyanic-selkie/wikianc huggingface dataset:
कोशिकीय श्वसन
ग्लाइकोलिसिस
ग्लाइकोलिसिस ऑक्सीय श्वसन की प्रथम अवस्था है जो कोशिका द्रव में होती है। इस क्रिया में ग्लूकोज का आंशिक आक्सीकरण होता है, फलस्वरूप १ अणु ग्लूकोज से पाइरूविक अम्ल के २ अणु बनते हैं तथा कुछ ऊर्जा मुक्त होती है। यह क्रिया कई चरणों में होती है एवं प्रत्येक चरण में एक विशिष्ठ इन्जाइम उत्प्रेरक का कार्य करता है। ग्लाइकोसिस के विभिन्न चरणों का पता एम्बडेन, मेयरहॉफ एवं पर्नास नामक तीन वैज्ञानिकों ने लगाया। इसलिए श्वसन की इस अवस्था को इन तीनों वैज्ञानिकों के नाम के आधार पर इएमपी पाथवे भी कहते हैं। इसमें ग्लूकोज में संचित ऊर्जा का ४ प्रतिशत भाग मुक्त होकर एनएडीएच (NADH2) में चली जाती है तथा शेष ९६ प्रतिशत ऊर्जा पाइरूविक अम्ल में संचित हो जाती है। ग्लाइकोलिसिस के पहले पाँच चरण में ६ कार्बन विशिष्ट ग्लूकोज का अणु ऊर्जा के प्रयोग से तीन कार्बन वाले अणु में विघटित होता है।
क्रेब्स चक्र
क्रेब्स चक्र ऑक्सीय श्वसन की दूसरी अवस्था है। यह यूकैरियोटिक कोशिका के माइटोकाँन्ड्रिया तथा प्रोकैरियोट्स के कोशिका द्रव में होती है। इस क्रिया में ग्लाइकोलिसिस का अन्त पदार्थ पाइरूविक अम्ल पूर्ण रूप से आक्सीकृत होकर कार्बन डाईआक्साइड और जल में बदल जाता है तथा ऐसे अनेक पदार्थों का निर्माण होता है जिनका उपयोग अन्य जैव-रासायनिक परिपथों में अमीनो अम्ल, प्यूरिन, पिरिमिडिन, फैटी अम्ल एवं ग्लूकोज आदि के निर्माण में होता है तथा अधिक मात्रा में ऊर्जा मुक्त होती है। यह क्रिया कई चरणों में होती है तथा एक चक्र के रूप में कार्य करती है। इस चक्र का अध्ययन सर्वप्रथम हैन्स एडोल्फ क्रेब ने किया था, उन्हीं के नाम पर इस क्रिया को क्रेब्स चक्र कहते हैं।
श्वसन क्रिया के क्रेब चक्र के दौरान पायरूविक अम्ल ऑक्सेलोएसिटिक अम्ल से क्रिया करता है। इसमें तीन सह-एन्जाइम (विटामिन) काम आते हैं। सर्वप्रथम पाइरूविक अम्ल इन्जाइम की उपस्थिति में आक्सीकृत होकर कार्बन डाईआक्साइड तथा हाइड्रोजन में बदल जाता है। हाइड्रोजन डाइड्रोजन ग्राही एनएडी (NAD) के साथ संयुक्त होकर एनएडीएच टू (NADH2) बनाता है तथा कार्बन डाईआक्साइड गैस वायुमंडल में मुक्त हो जाती है। एनएडीएच टू (NADH2) में उपस्थित हाइड्रोजन कई श्वसन इन्जाइमों (फ्लेवोप्रोटीन, साइटोक्रोम) की उस्थिति में आक्सीजन से मिलकर जल में बदल जाता है तथा ऊर्जा मुक्त होती है। यह ऊर्जा एडीपी से मिलकर एटीपी के रूप में संचित हो जाती है। एक अणु ग्लूकोज के पूर्ण रूप से आक्सीकरण के फलस्वरूप ३८ अणु एटीपी का निर्माण होता है। एटीपी ऊर्जा का भंडार है जिसे ऊर्जा की मुद्रा भी कहते हैं। एटीपी में संचित ऊर्जा जीवों के आवश्यकतानुसार विघटित होकर ऊर्जा मुक्त होती है जिसमें जीवों की विभिन्न जैविक क्रियाएँ संचालित होती है।
अनाक्सीय श्वसन
अनाक्सीय श्वसन में आक्सीजन की आवश्यकता नहीं पड़ती है तथा यह आक्सीजन की अनुपस्थिति में होता है। इस क्रिया में भोजन का अपूर्ण आक्सीकरण होता है। जन्तुओं में इस क्रिया के फलस्वरूप कार्बन डाई-आक्साइड तथा लैक्टिक अम्ल का निर्माण होता है तथा पौधों में कार्बन डाई-आक्साइड तथा इथाइल अल्कोहल बनता है एवं बहुत कम मात्रा में ऊर्जा मुक्त होती है। इस प्रकार का श्वसन कुछ निम्न श्रेणी के पौधों, यीस्ट, जीवाणु, एवं अन्तः परजीवी जन्तुओं जैसे गोलकृमि, फीताकृमि, मोनोसिस्टिस इत्यादि में होता है। कुछ विशेष परिस्थितियों में उच्च श्रेणी के जन्तुओं, पौधों के ऊतकों, बीजों, रसदार फलों आदि में भी आक्सीजन की अनुपस्थिति में होता है। मनुष्यों या उच्च श्रेणी के जीवों की माँसपेशियों के थकने की अवस्था में यह श्वसन होता है। जिन जीवधारियों में यह श्वसन होता है उसे एनएरोब्स कहते हैं। ऑक्सीय श्वसन के समान ही अनाक्सी श्वसन के प्रारम्भ में ग्लाइकोलिसिस की क्रिया होती है जिसके अंत में पाइरूविक अम्ल बनता है। आगे की प्रक्रिया में आक्सीजन के अभाव में पाइरूविक अम्ल का पूर्ण आक्सीकरण नहीं हो पाता है अतः इस श्वसन में आक्सीय श्वसन की तुलना में बहुत कम ऊर्जा उत्पन्न होती है। पौधों में यह पाइरूविक अम्ल कार्बोक्सीलेज इन्जाइम की उपस्थिति में एसिटल्डिहाइड और कार्बन डाइ आक्साइड में बदल जाती है। इसके बाद एसिटल्डिहाइड डिहाइड्रोजिनेज इन्जाइम की उपस्थिति में NADH2 द्वारा अवकृत होकर NAD तथा इथाइल अल्कोहल में परिणत हो जाता है। प्राणियों की पेशियों तथा कुछ जीवाणुओं में आक्सीजन की अनुपस्थिति में ग्लाइकोलिसि के अंत में निर्मित पाइरूविक अम्ल NADH2 की सहायता से लैक्टिक अम्ल में बदल जाता है। C6H12O6→ 2CH3CH2OH + 2CO2 + 118 किलो जूल ऊर्जा
किण्वन
किण्वन अनाक्सी श्वसन की एक विशिष्ट रासायनिक क्रिया है। इसमें सूक्ष्म जीवों तथा इन्जाइमों की उपस्थिति में जटिल कार्बनिक यौगिकों का विघटन सरल यौगिकों के रूप में होता है। किण्वन की क्रिया खमीर, लैक्टोबेसिलस तथा अंकुरित बीजों आदि में होती है। किण्वन की क्रिया को मुख्यतः दो भागों में बाँटा जा सकता है- अल्कोहोलिक किण्वन तथा अम्लीय किण्नव। अल्कोहोलिक किण्वन की क्रिया में ग्लूकोज का विघटन इथाइल अल्कोहल तथा कार्बन डाइ-आक्साइड में होता है तथा कुछ ऊर्जा मुक्त होती है। यह इस्ट तथा अंकुरित बीज आदि में होती है। जीइमेज एक इन्जाइम है जो इस्ट के द्वारा उत्पन्न होता है। अम्लीय किण्वन जीवाणु एवं मांसपेशियों में होती है। इसमें अम्लों का निर्माण होता है। इसका आर्थिक महत्त्व भी है। इसकी सहायता से मदिरा (अल्कोहल), सिरका, दही आदि का निर्माण होता है तथा शिल्प उद्योग में रासायनिक पदार्थों का उत्पादन होता है।
श्वसन भागफल
श्वसन की क्रिया में कार्बन डाइ-ऑक्साइड का वह आयतन जो बाहर निकलता है तथा जितना आयतन ऑक्सीजन का अवशोषण होता है उसके अनुपात को श्वसन भागफल (RQ) कहते हैं। यह सदैव संख्या में निरूपित किया जाता है जैसे- 6CO2/6O2 = १ श्वसन भागफल से इस बात का संकेत मिलता है कि श्वसन की क्रिया में किस प्रकार के खाद्यपदार्थ का उपचयन हो रहा है, क्योंकि यह अनुपात विभिन्न खाद्यपदार्थों के उपचयन में विभिन्न होता है। श्वसन की क्रिया में उपयोग में आने वाले खाद्यपदार्थों के आधार पर इसका मान इकाई, इकाई से कम, इकाई से अधिक होता है। जब श्वसन की क्रिया में उपचयित होनेवाला खाद्यपदार्थ कार्बोहाइड्रेट होता है तब श्वसन भागफल का मान इकाई होता है, जैसे अंकुरित गेंहूँ के बीजों में। जब श्वसन में उपयोग होने वाला खाद्यपदार्थ वसा या प्रोटीन हो तब श्वसन भागफल का मान इकाई से कम होता है। 2C51H98O6 (ट्रापामेटिन, वसा) + 145O2 → 102CO2 + 98H2O + ऊर्जा श्वसन में उपयोग आने वाला खाद्यपदार्थ जब प्रोटीन होता है तब श्वसन-गुणांक का मान ०.४ से ०.९ तक हो सकता है। यदि हमें RQ का मान ज्ञात हो तो इस बात का अनुमान लगा सकते हैं कि श्वसन की क्रिया में किस प्रकार के खाद्यपदार्थ का उपचयन हो रहा है।
वातावरण में संतुलन
प्रकाश-संश्लेषण की क्रिया में पौधे प्रकाश की उपस्थिति में वातावरण से कार्बन डाई-ऑक्साइड को ग्रहण करते हैं तथा ऑक्सीजन गैस वातावरण में मुक्त करते हैं। जिससे वातावरण में ऑक्सीजन की सान्द्रता का बढ़ जाना तथा कार्बन डाई-ऑक्साइड का कम होना स्वाभाविक होता है, परन्तु वास्तव में ऐसा नहीं होता है। श्वसन की क्रिया में सजीव दिन और रात हर समय ऑक्सीजन गैस ग्रहण करते हैं तथा कार्बन डाई-ऑक्साइड गैस का वातावरण में त्याग करते हैं। इस प्रकार श्वसन क्रिया द्वारा वातावरण में ऑक्सीजन एवं कार्बन डाई-ऑक्साइड गैसों का संतुलन बना रहता है।
ऊर्जा की मुक्ति
श्वसन एक ऊर्जा-उन्मोचन प्रक्रिया है। श्वसन की क्रिया में भोज्य पदार्थों का ऑक्सीकरण होता है, जिससे उनमें संचित ऊर्जा मुक्त होती है। श्वसन के समय मुक्त ऊर्जा का कुछ भाग कोशिका के माइटोकॉन्ड्रिया में एटीपी के रूप में संचित हो जाती है। एटीपी के रूप में संचित यह ऊर्जा भविष्य में सजीव जीवधारियों के विभिन्न जैविक क्रियायों के संचालन में प्रयुक्त होती है। मुक्त होनी वाली ऊष्मीय ऊर्जा सजीवों के शरीर के तापक्रम को संतुलित बनाए रखने में सहायता करती है। कुछ कीटों तथा समुद्री जंतुओं के शरीर से प्रकाश उत्पन्न होता है। यह प्रकाश श्वसन द्वारा उत्पन्न ऊर्जा का ही एक रूपान्तरित रूप है। कुछ समुद्री जीवों जैसे- इलेक्ट्रिक-रे मछली तथा टारपीडो आदि का शरीर आत्म-रक्षा के लिए विद्युतीय तरंगे उत्पन्न करता है, यह विद्युत श्वसन द्वारा उत्पन्न ऊर्जा के रूपान्तरण से उत्पन्न होता है।
प्रकाश-संश्लेषण एवं श्वसन में सम्बन्ध
प्रकाश-संश्लेषण एवं श्वसन की क्रियाएँ एक दूसरे की पूरक एवं विपरीत होती हैं। प्रकाश-संश्लेषण में कार्बन डाइ-ऑक्साइड और जल के बीच रासायनिक क्रिया के फलस्वरूप ग्लूकोज का निर्माण होता है तथा ऑक्सीजन मुक्त होती है। श्वसन में इसके विपरीत ग्लूकोज के ऑक्सीकरण के फलस्वरूप जल तथा कार्बन डाइ-ऑक्साइड बनती हैं। प्रकाश-संश्लेषण एक रचनात्मक क्रिया है इसके फलस्वरूप सजीव के शुष्क भार में वृद्धि होती है। श्वसन एक नासात्मक क्रिया है, इस क्रिया के फलस्वरूप सजीव के शुष्क भार में कमी आती है। प्रकाश-संश्लेषण में सौर्य ऊर्जा के प्रयोग से भोजन बनता है, विकिरण ऊर्जा का रूपान्तरण रासायनिक ऊर्जा में होता है। जबकि श्वसन में भोजन के ऑक्सीकरण से ऊर्जा मुक्त होती है, भोजन में संचित रासायनिक ऊर्जा का प्रयोग सजीव अपने विभिन्न कार्यों में करता है। इस प्रकार ये दोनों क्रियाएँ अपने कच्चे माल के लिए एक दूसरे के अन्त पदार्थों पर निर्भर रहते हुए एक दूसरे की पूरक होती हैं।
श्वसन एवं पोषण में सम्बंध
सजीवों के शरीर में प्रत्येक कोशिका में जैव-रासायनिक क्रियाएँ होती रहती हैं। इन क्रियाओं के सम्पादन हेतु दैनिक ऊर्जा की आवश्यकता होती है। ऊर्जा का मुख्य स्रोत भोजन है। सौर ऊर्जा भोजन में स्थितिज ऊर्जा के रूप में संचित रहती है। श्वसन क्रिया में श्वसन का मुख्य पदार्थ ग्लूकोज का ऑक्सीजन की उपस्थिति या अनुपस्थिति में पूर्ण या अपूर्ण ऑक्सीकरण होता है, जिसके फलस्वरूप भोजन में संचित स्थितिज ऊर्जा गतिज ऊर्जा के रूप में मुक्त होता है, जिससे जीवन की दैनिक क्रियाओं के सम्पादन हेतु आवश्यक ऊर्जा का उन्मोचन तथा पूर्ति होती है। श्वसन में ऑक्सीकरण के लिए आवश्यक ग्लूकोज, पोषण के मध्य ही निर्मित होता है। पोषण के लिए आवश्यक ऊर्जा, श्वसन क्रिया में उत्पन्न ऊर्जा से प्राप्त होती है। इस प्रकार श्वसन तथा पोषण एक-दूसरे से अभिन्न रूप से सम्बन्धित है।
श्वसन का जैवविकास
कोशिकीय श्वसन के द्वारा एटीपी निर्माण के लिए अधिकांश सजीव श्वसन की वातपेक्षी विधि पर निर्भर हैं परन्तु क्रम-विकास के दौरान पहले वातनिरपेक्षी श्वसन का विकास हुआ था। वातनिरपेक्षी श्वसन के सर्वप्रथम विकसित होने का कारण पृथ्वी के वायुमंडल में आक्सीजन गैस की अनुपलब्धता थी। ४.६ बिलियन वर्ष पहले पृथ्वी के वायुमंडल में मुख्य गैसें कार्बन डाइ-ऑक्साइड, नाइट्रोजन, जल वाष्प एवं हाइड्रोजन सल्फाइड थीं। इसी वातावरण में ३.५ बिलियन वर्ष पहले प्रथम कोशिकीय सजीव की उत्पत्ति हुई। ये प्रोकैरियोट्स थे। इनकी कोशिकीय संरचना अत्यन्त सरल थी। चूंकि वातावरण में स्वतंत्र आक्सीजन नहीं था इसलिए इन सजीवों में श्वसन की वातनिरपेक्षी प्रक्रिया का विकास हुआ जिसके लिए आक्सीजन की आवश्यकता नहीं पड़ती है। इसके बाद करीब १ बिलियन वर्ष तक यही प्रोकैरियोट्स पृथ्वी पर राज करते रहे। इनमें अपना भोजन स्वयं बनाने के लिए प्रकाश-संश्लेषण की क्रिया होती थी। प्रकाश-संश्लेषण की क्रिया में सूर्य के प्रकाश की उपस्थिति में कार्बन डाई-आक्साइड और जल की सहायता से कार्बोहाइड्रेट का निर्माण होता है तथा आक्सीजन गैस मुक्त होती है। इस मुक्त हुए आक्सीजन का परिमाण धीरे-धीरे वातावरण में बढ़ने लगा। आक्सीजन की उपस्थिति में सजीव कोशिकाओं में श्वसन की एक नई विधि का विकास हुआ जिसमें अधिक एटीपी उत्पन्न हो सकती थी। इस विधि (वातपेक्षी विधि) के द्वारा कोशिकाएँ पहले से अधिक ऊर्जा उत्पन्न करने लगीं। इससे उनका आकार बढ़ने लगा एवं सरल प्रोकैरियोट्स से जटिल यूकैरियोटिक जीवों का क्रम-विकास हुआ। इन्हीं यूकैरियोटिक जीवों से वर्तमान समय के शैवाल, कवक, पादप एवं जन्तुओं का विकास हुआ है जिनमें कोशिकीय श्वसन अत्यन्त विकसित है। यदि कोशिकीय श्वसन का जैव-विकास नहीं हुआ होता तो शायद आज भी प्राचीन प्रोकैरियोटिक जीवों का धरती पर राज होता।
सारणी
प्रस्तुत सारणी में कोशिकीय श्वसन की पूरी क्रियाविधि का संक्षेप में विवरण है। प्रत्येक चरण में उत्पन्न ऊर्जा के उपयोग से कितनी एटीपी का निर्माण हो रहा है इसका विवरण प्रतिक्रिया के महत्त्व को प्रदर्शित करता है।
१५१८
1518 ग्रेगोरी कैलंडर का एक साधारण वर्ष है।
मनु, त्रिपुरा
मनु (Manu) या मनुघाट (Manughat) भारत के त्रिपुरा राज्य के धलाई ज़िले में स्थित एक नगर है। यहाँ से राष्ट्रीय राजमार्ग १०८ गुज़रता है।
मल्ला बापरू, बाराकोट तहसील
मल्ला बापरू, बाराकोट तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है।
बाहरी कड़ियाँ
मल्ला बापरू, बाराकोट तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
१५१९
1519 ग्रेगोरी कैलंडर का एक साधारण वर्ष है।
डागी-प०मनि०२, पौडी तहसील
डागी-प०मनि०२, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
धेना गैया गाँव, हंडिया (इलाहाबाद)
}
अनवर रहमान
अनवर रहमान (जन्म 23 सितंबर 1996) एक मलेशियाई क्रिकेटर हैं। उन्होंने 2014 आईसीसी विश्व क्रिकेट लीग डिवीजन फाइव टूर्नामेंट में खेला। अप्रैल 2018 में, उन्हें मलेशिया में भी 2018 आईसीसी विश्व क्रिकेट लीग डिवीजन चार टूर्नामेंट के लिए मलेशिया के टीम में नामित किया गया था।
अगस्त 2018 में, उन्हें 2018 एशिया कप क्वालीफायर टूर्नामेंट के लिए मलेशिया के टीम में नामित किया गया था। अक्टूबर 2018 में, उन्हें 2018-19 आईसीसी वर्ल्ड ट्वेंटी 20 एशिया क्वालीफायर टूर्नामेंट के लिए पूर्वी उप-क्षेत्र समूह में मलेशिया के दस्ते में नामित किया गया था। वह टूर्नामेंट में सिंगापुर के लिए अग्रणी विकेट लेने वाले खिलाड़ी थे, छह मैचों में दस बर्खास्त हुए।
जून 2019 में, उन्हें मलेशिया के दस्ते में 2019 मलेशिया ट्राई-नेशन सीरीज़ टूर्नामेंट के लिए नामित किया गया था। उन्होंने 25 जून, 2019 को मालदीव के खिलाफ मलेशिया के लिए अपना ट्वेंटी 20 अंतर्राष्ट्रीय (टी20ई) पदार्पण किया, और अपनी पहली गेंद पर एक विकेट लिया। सितंबर 2019 में, उन्हें मलेशिया के दस्ते में 2019 मलेशिया क्रिकेट विश्व कप चैलेंज लीग ए टूर्नामेंट के लिए नामित किया गया था। उन्होंने 16 सितंबर 2019 को क्रिकेट विश्व कप चैलेंज लीग ए टूर्नामेंट में डेनमार्क के खिलाफ मलेशिया के लिए अपनी लिस्ट ए की शुरुआत की।
कार्टोसैट-2ई
कार्टोसैट-2ई (Cartosat-2E) भारतीय अंतरिक्ष अनुसंधान संगठन (इसरो) द्वारा विकसित एक पृथ्वी अवलोकन उपग्रह है, और कार्टोसैट श्रृंखला का सातवा उपग्रह है। इसे उच्च रिज़ॉल्यूशन, शहरी नियोजन, बुनियादी ढांचे के विकास, उपयोगिताओं की योजना और यातायात प्रबंधन में उपयोग के लिए बड़े पैमाने पर इमेजरी इकट्ठा करने के लिए बनाया गया है।
पेलोड
कार्टोसैट-2ई में दो प्राथमिक उपकरण हैं: पैट्रोग्राफ़िक कैमरा (पैन) और उच्च-रिज़ॉल्यूशन मल्टी-स्पेक्ट्रल रेडियोमीटर (एचआरएमएक्स)। पैन 65 सेंटीमीटर (26 इंच) के रिज़ॉल्यूशन पर दिखाई देने वाली और निकट-इन्फ्रारेड स्पेक्ट्रम (0.50-0.85 माइक्रोन) के चयनित भाग में पैट्रोग्राफ़िक (काले और सफेद) तस्वीरें लेने में सक्षम है। एचआरएमएक्स चार मीटर चैनल रेडियोमीटर पूरे दृश्यमान स्पेक्ट्रम और निकट-अवरक्त स्पेक्ट्रम (0.43-0.90 माइक्रोन) का हिस्सा है, जो कि 2 मीटर (6.6 फीट) के रिज़ॉल्यूशन पर संवेदनशील है।
बाली द्वीप में हिन्दू धर्म
बाली का हिन्दू धर्म से आशय हिन्दू धर्म के उस रूप से है जिसे बाली के बहुसंख्यक लोग मानते और धारण करते है। हिन्दू धर्म का यह रूप विशेषतः बाली द्वीपों के निवासियों से सम्बंधित है। इस धर्म का अपना स्थानीय जीववाद ( animism), पूर्वज पूजा या पितृ पक्ष तथा बोधिसत्व के प्रति श्रद्धा भाव प्रचलित है। यद्यपि इण्डोनेशिया एक मुस्लिम तथा इसाई बहुल देश है किन्तु बाली के ८३ प्रतिशत लोग हिन्दू हैं।
स्टेगोसोरस
स्टेगोसोरस (Stegosaurus) डायनासोरों का एक वंश था जिनके आज से १५ से १५.५ करोड़ पुराने जीवाश्म (फ़ोसिल) मिले हैं। यह एक भारी और बड़े आकार के शाकाहारी डायनासोर थे जो अपने कवच-वाले शरीर, पीठ पर स्थित खड़े हुए तख़्तों की क़तार और पूँछ पर लगी बड़ी नोकदार कीलों के लिये जाने जाते हैं। स्टेगोसोरों के शरीरों में इन तख़्तों के उद्देश्य को लेकर वैज्ञानिकों में मतभेद है लेकिन कीलों का प्रयोग स्टेगोसोर अपनी रक्षा के लिये करते थे। आज तक लगभग ८० स्टेगोसोरों के जीवाश्म मिल चुके हैं जिन के आधार पर इस वंश की तीन अलग जीववैज्ञानिक जातियाँ ज्ञात हैं।
चिन राजवंश
छिन राजवंश (, छिन छाउ ) प्राचीन चीन का एक राजवंश था जिसने चीन में २२१ ईसापूर्व से २०७ ईसापूर्व तक राज किया। छिन वंश शान्शी प्रांत से उभर कर निकला और इसका नाम भी उसी प्रांत का परिवर्तित रूप है। जब चिन ने चीन पर क़ब्ज़ा करना शुरू किया तब चीन में झोऊ राजवंश का केवल नाम मात्र का नियंत्रण था और झगड़ते राज्यों का काल चल रहा था। छिन राजवंश उन्ही झगड़ते राज्यों में से एक, चिन राज्य ( 秦国, चिन गुओ ), से आया था। सबसे पहले चिन ने कमज़ोर झोऊ राजवंश को समाप्त किया और फिर बाक़ी के छह राज्यों को नष्ट कर के चीन का एकीकरण किया। शक्तिशाली होने के बावजूद छिन राजवंश बहुत कम काल तक सत्ता में रहा और उसके बाद चीन में हान राजवंश का उदय हुआ।
शासनकाल
अपने शासनकाल में चिन राजवंश ने व्यापार बढ़ाया, कृषि में उन्नति की और सैन्य रूप से अपने साम्राज्य को सुरक्षित किया। इसमें एक बड़ा क़दम जागीरदारों को हटाना था, जिनका झोऊ ज़माने में हर किसान मोहताज होता था। इस से देश की जनता पर सम्राट का सीधा नियंत्रण हो गया जिस से उसमें बड़े काम करने की क्षमता आ गई। उन्होंने उत्तर के क़बीलियाई लोगों से लगातार आते हमलों को कम करने के लिए चीन की महान दीवार का निर्माण करवाना शुरू किया। चीनी लिपि का और विकास करवाया गया, वज़नों-मापों के लिए कड़े मानक बनवाये गए (जिस से व्यापार और बेच-ख़रीद में आसानी हो गई और विवाद कम हो गए) और मुद्रा (सिक्के और नोट) का विकास किया गया। चिन शासक न्यायवाद में विश्वास रखते थे और इस विचारधारा के अंतर्गत शासकों को अपने नागरिकों पर कड़ा नियंत्रण रखने की सीख दी जाती थी। उन्होंने पहले गए राजवंशों का नाम हमेशा के लिए मिटाने की कोशिश में प्राचीन किताबें और ग्रन्थ जलवाए और ४०० से अधिक विद्वानों को जिंदा दफ़न करवाया। इस से चीन में जो बुद्धिजीवियों का स्वतन्त्र वातावरण चल रहा था, जिसे सौ विचारधाराएँ कहा जाता है, समाप्त हो गया। इन चीज़ों से आने वाले विद्वानों में चिन के अच्छे कामों के बावजूद उन के लिए एक घृणा भी पैदा हो गई। चीन में इस घटना को 'किताब जलाना और विद्वान दफ़नाना' कहा जाता है, जिसके लिए चीनी भाषा में वाक्य 'फ़ेन शू कंग रु' ( 焚書坑儒 ) है। जब भी कोई तानाशाह विचारों और बुद्धिजीवियों को कुचलना चाहता है तो चीनी संस्कृति में इस सूत्रवाक्य का प्रयोग होता है।
भारत का उच्चतम न्यायालय
भारत में सर्वोच्च संवैधानिक न्यायालय के रूप में, यह मुख्य रूप से संघ के विभिन्न राज्यों के उच्च न्यायालयों और अन्य अदालतों और न्यायाधिकरणों के फैसले के विरुद्ध अपील करता है। यह नागरिकों के मूल अधिकारों की रक्षा करने और विभिन्न सरकारी प्राधिकरणों के साथ-साथ केंद्र सरकार बनाम राज्य सरकारों या राज्य सरकारों बनाम देश में किसी अन्य राज्य सरकार के बीच विवादों को निपटाने के लिए आवश्यक है। एक सलाहकार अदालत के रूप में, यह उन मामलों की सुनवाई करता है जिन्हें विशेष रूप से भारत के राष्ट्रपति द्वारा संविधान के तहत संदर्भित किया जा सकता है। सर्वोच्च न्यायालय द्वारा घोषित कानून भारत के भीतर और केंद्र और राज्य सरकारों द्वारा भी सभी अदालतों पर बाध्यकारी हो जाता है। संविधान के अनुच्छेद 142 के अनुसार, भारत के राष्ट्रपति का यह कर्तव्य है कि वे सर्वोच्च न्यायालय के आदेशों को लागू करें और न्याय के हित में आवश्यक समझे जाने वाले किसी भी आदेश को पारित करने के लिए न्यायालय को अंतर्निहित क्षेत्राधिकार प्रदान किया गया है। 28 जनवरी 1950 से सर्वोच्च न्यायालय ने प्रिवी काउंसिल की न्यायिक समिति को अपील की सर्वोच्च अदालत के रूप में बदल दिया है।
न्यान्याधीशों के वेतन और भत्ते- भारतीय संविधान के अनुच्छेद 125 मे कहा गया कि उच्चतम न्यायालय के न्यायाधीश के वेतन व भत्ते दिये जाये जो संसद (भारत की संचित) निधि निर्मित करे। न्यायाधीश के लिए वेतन भत्ते अधिनियम 1 जनवरी 2009 के अनुसार उच्चतम न्यायालय के मुख्य न्यायाधीश को 2,80,000 मासिक आय और न्यायाधीश को 2,50,000 मासिक आय प्राप्त हुए है। निःशुल्क आवास, मनोरंजन कर्मी, कार और यातायात भत्ता मिलता है। इनके लिए वेतन संसद तय करती है जो कि संचित निधि से पारित होती है। कार्यकाल के दौरान वेतन मे कोई कटौती नही होती है। न्यायाधीश के कार्यकाल- 65 वर्ष की आयु। वर्तमान में उच्चतम न्यायलाय के मुख्य न्यायधीश धनञ्जय यशवंत चंद्रचूड़ हैं।
न्यायालय का गठन
28 जनवरी 1950, भारत के एक संप्रभु लोकतांत्रिक गणराज्य बनने के दो दिन बाद, भारत का उच्चतम न्यायालय अस्तित्व में आया। उद्घाटन समारोह का आयोजन संसद भवन के नरेंद्रमण्डल(चेंबर ऑफ़ प्रिंसेज़) भवन में किया गया था। इससे पहले सन् 1937 से 1950 तक चैंबर ऑफ़ प्रिंसेस ही भारत की संघीय अदालत का भवन था। स्वतंत्रता के पश्चात भी सन् 1958 तक चैंबर ऑफ प्रिंसेस ही भारत के उच्चतम न्यायालय का भवन था, जब तक कि 1958 में उच्चतम न्यायालय ने अपने वर्तमान तिलक मार्ग, नई दिल्ली स्थित परिसर का अधिग्रहण किया।
भारत के सुप्रीम कोर्ट ने भारतीय अदालत प्रणाली के शीर्ष पर पहुँचते हुए भारत की संघीय अदालत और प्रिवी काउंसिल की न्यायिक समिति को प्रतिस्थापित किया था।
28 जनवरी 1950 को इसके उद्घाटन के बाद, उच्चतम न्यायालय ने संसद भवन के चैंबर ऑफ़ प्रिंसेस में अपनी बैठकों की शुरुआत की। उच्चतम न्यायालय बार एसोसिएशन (एस. सी. बी. ए.) सर्वोच्च न्यायालय की बार है। एस. सी. बी. ए. के वर्तमान अध्यक्ष प्रवीण पारेख हैं, जबकि के. सी. कौशिक मौजूदा मानद सचिव हैं।<
सुप्रीम कोर्ट परिसर
सुप्रीम कोर्ट भवन के मुख्य ब्लॉक को भारत की राजधानी नई दिल्ली में तिलक रोड स्थित 22 एकड़ जमीन के एक वर्गाकार भूखंड पर बनाया गया है। निर्माण का डिजाइन केन्द्रीय लोक निर्माण विभाग के प्रथम भारतीय अध्यक्ष मुख्य वास्तुकार गणेश भीकाजी देवलालीकर द्वारा इंडो-ब्रिटिश स्थापत्य शैली में बनाया गया था। न्यायालय 1958 में वर्तमान इमारत में स्थानान्तरित किया गया। भवन को न्याय के तराजू की छवि देने की वास्तुकारों की कोशिश के अंतर्गत भवन के केन्द्रीय ब्लाक को इस तरह बनाया गया है की वह तराजू के केन्द्रीय बीम की तरह लगे। 1979 में दो नए हिस्से पूर्व विंग और पश्चिम विंग को 1958 में बने परिसर में जोड़ा गया। कुल मिलकर इस परिसर में 15 अदालती कमरे हैं। मुख्य न्यायाधीश की अदालत, जो कि केन्द्रीय विंग के केंद्र में स्थित है सबसे बड़ा अदालती कार्यवाही का कमरा है। इसमें एक ऊंची छत के साथ एक बड़ा गुंबद भी है।
न्यायालय का आकार
भारत के संविधान द्वारा उच्चतम न्यायालय के लिए मूल रूप से दी गयी व्यवस्था में एक मुख्य न्यायाधीश तथा सात अन्य न्यायाधीशों को अधिनियमित किया गया था और इस संख्या को बढ़ाने का दायित्व संसद पर छोड़ा गया था। प्रारंभिक वर्षों में, न्यायालय के समक्ष प्रस्तुत मामलों को सुनने के लिए उच्चतम न्यायालय की पूरी पीठ एक साथ बैठा करती थी। जैसे जैसे न्यायालय के कार्य में वृद्धि हुई और लंबित मामले बढ़ने लगे, भारतीय संसद द्वारा न्यायाधीशों की मूल संख्या को आठ से बढ़ाकर 1956 में ग्यारह (11), 1960 में चौदह (14), 1978 में अठारह (18), 1986 में छब्बीस (26), 2008 में इकत्तीस (31) और 2019 में चौंतीस (34) तक कर दिया गया। न्यायाधीशों की संख्या में वृद्धि हुई है, वर्तमान में वे दो या तीन की छोटी न्यायपीठों (जिन्हें 'खंडपीठ' कहा जाता है) के रूप में सुनवाई करते हैं। संवैधानिक मामले और ऐसे मामले जिनमें विधि के मौलिक प्रश्नों की व्याख्या देनी हो, की सुनवाई पांच या इससे अधिक न्यायाधीशों की पीठ (जिसे 'संवैधानिक पीठ' कहा जाता है) द्वारा की जाती है। कोई भी पीठ किसी भी विचाराधीन मामले को आवश्यकता पड़ने पर संख्या में बड़ी पीठ के पास सुनवाई के लिए भेज सकती है।
सुप्रीम कोर्ट के न्यायाधीश की नियुक्ति
संविधान में तैतीस (33) न्यायधीश तथा एक मुख्य न्यायाधीश की नियुक्ति का प्रावधान है। सुप्रीम कोर्ट के सभी न्यायाधीशों की नियुक्ति भारत के राष्ट्रपति द्वारा उच्चतम न्यायालय के परामर्शानुसार की जाती है। उच्चतम न्यायालय के मुख्य न्यायाधीश इस प्रसंग में राष्ट्रपति को परामर्श देने से पूर्व अनिवार्य रूप से चार वरिष्ठतम न्यायाधीशों के समूह से परामर्श प्राप्त करते हैं तथा इस समूह से प्राप्त परामर्श के आधार पर राष्ट्रपति को परामर्श देते हैं।
अनु 124[2] के अनुसार मुख्य न्यायाधीश की नियुक्ति करते समय राष्ट्रपति अपनी इच्छानुसार सर्वोच्च न्यायालय के न्यायाधीशों की सलाह लेगा। वहीं अन्य न्यायाधीशों की नियुक्ति के समय उसे अनिवार्य रूप से मुख्य न्यायाधीश की सलाह माननी पड़ेगी
सर्वोच्च न्यायालय एडवोकेट्स आन रिकार्ड एसोसिएशन बनाम भारत संघ वाद 1993 मे दिये गये निर्णय के अनुसार सर्वोच्च न्यायालय, उच्च न्यायालय के न्यायाधीशों की नियुक्ति तथा उच्च न्यायालय के न्यायाधीशों के स्थानांतरण इस प्रकार की प्रक्रिया है जो सर्वाधिक योग्य उपलब्ध व्यक्तियों की नियुक्ति की जा सके। भारत के मुख्य न्यायाधीश का मत प्राथमिकता पायेगा। उच्च न्यायपालिका मे कोई नियुक्ति बिना उनकी सहमति के नहीं होती है। संवैधानिक सत्ताओं के संघर्ष के समय भारत के मुख्य न्यायाधीश न्यायपालिका का प्रतिनिधित्व करेगा। राष्ट्रपति भारत के मुख्य न्यायाधीश को अपने मत पर फिर से विचार करने को तभी कहेगा जब इस हेतु कोई तार्किक कारण मौजूद होगा। पुनः विचार के बाद उसका मत राष्ट्रपति पर बाध्यकारी होगा यद्यपि अपना मत प्रकट करते समय वह उच्चतम न्यायालय के दो वरिष्ठम न्यायधीशों का मत अवश्य लेगा। पुनःविचार की स्थिति में फिर से उसे दो वरिष्ठम न्यायधीशों की राय लेनी होगी वह चाहे तो उच्च न्यायालय/उच्चतम न्यायालय के अन्य न्यायाधीशों की राय भी ले सकता है लेकिन सभी राय सदैव लिखित में होगी
बाद में अपना मत बदलते हुए न्यायालय ने कम से कम 4 जजों के साथ सलाह करना अनिवार्य कर दिया था। वह कोई भी सलाह राष्ट्रपति को अग्रेषित नहीं करेगा यदि दो या अधिक न्यायाधीशों की सलाह इसके विरूद्ध हो किंतु 4 न्यायाधीशों की सलाह उसे अन्य न्यायाधीशों जिनसे वो चाहे, सलाह लेने से नहीं रोकेगी।
न्यायाधीशों की योग्यताएँ
और वह 65 वर्ष की आयु पूरी न किया हो, वर्तमान समय में CJAC निर्णय लेगी। किसी उच्च न्यायालय के न्यायाधीश या फिर उच्चतम न्यायालय या उच्च न्यायालय के सेवानिवृत्त न्यायाधीश को उच्चतम न्यायालय के एक तदर्थ न्यायाधीश के रूप में नियुक्त किया जा सकता है।
पदच्युति
सुप्रीम कोर्ट के न्यायधीशों की राष्ट्रपति तब पदच्युत करेगा जब संसद के दोनों सदनों के कम से कम 2/3 उपस्थित तथा मत देने वाले तथा सदन के कुल बहुमत द्वारा पारित प्रस्ताव जो कि सिद्ध कदाचार या अक्षमता के आधार पर लाया गया हो के द्वारा उसे अधिकार दिया गया हो। ये आदेश उसी संसद सत्र मे लाया जायेगा जिस सत्र मे ये प्रस्ताव संसद ने पारित किया हो। अनु 124[5] मे वह प्रक्रिया वर्णित है जिससे जज पदच्युत होते है। इस प्रक्रिया के आधार पर संसद ने न्यायधीश अक्षमता अधिनियम 1968 पारित किया था। इसके अन्तर्गत
न्यायालय की जनसांख्यिकी
सुप्रीम कोर्ट ने हमेशा एक विस्तृत क्षेत्रीय प्रतिनिधित्व को बनाए रखा है। इसमें धार्मिक और जातीय अल्पसंख्यक वर्गों से संबंधित न्यायाधीशों का एक अच्छा हिस्सा है। उच्चतम न्यायालय में नियुक्त होने वाली प्रथम महिला न्यायाधीश 1987 में नियुक्त हुईं न्यायमूर्ति फातिमा बीवी थीं। उनके बाद इसी क्रम में न्यायमूर्ति सुजाता मनोहर, न्यायमूर्ति रूमा पाल और न्यायमूर्ति ज्ञान सुधा मिश्रा का नाम आता है। न्यायमूर्ति रंजना देसाई, जो सबसे हाल ही में उच्चतम न्यायालय की महिला जज नियुक्त हुईं हैं, को मिलाकर वर्तमान में उच्चतम न्यायालय में दो महिला न्यायाधीश हैं, उच्चतम न्यायालय के इतिहास में ऐसा पहली बार हुआ है जब दो महिलायें एक साथ न्यायाधीश हों।
2000 में न्यायमूर्ति के. जी. बालकृष्णन दलित समुदाय से पहले न्यायाधीश बने। बाद में, सन् 2007 में वे ही उच्चतम न्यायालय के पहले दलित मुख्य न्यायाधीश भी बने। 2010 में, भारत के मुख्य न्यायाधीश का पद सँभालने वाले न्यायमूर्ति एस. एच. कपाड़िया पारसी अल्पसंख्यक समुदाय से सम्बन्ध रखते हैं।
सर्वोच्च न्यायालय की खण्डपीठ
अनुच्छेद 130 के अनुसार सर्वोच्च न्यायालय दिल्ली मे होगा परन्तु यह भारत मे और कही भी मुख्य न्यायाधीश के निर्णय के अनुसार राष्ट्रपति की स्वीकृति से सुनवाई कर सकेगा
क्षेत्रीय खंडपीठों का प्रश्न- विधि आयोग अपनी रिपोर्ट के माध्यम से क्षेत्रीय खंडपीठों के गठन की अनुसंशा कर चुका है न्यायालय के वकीलों ने भी प्रार्थना की है कि वह अपनी क्षेत्रीय खंडपीठों का गठन करे ताकि देश के विभिन्न भागों मे निवास करने वाले वासियों के धन तथा समय दोनो की बचत हो सके, किंतु न्यायालय ने इस प्रश्न पर विचार करने के बाद निर्णय दिया है कि पीठों के गठन से
1. ये पीठें क्षेत्र के राजनैतिक दबाव मे आ जायेंगी
2. इनके द्वारा उच्चतम न्यायालय के एकात्मक चरित्र तथा संगठन को हानि पहुँच सकती है
किंतु इसके विरोध मे भी तर्क दिये गये हैं।
भ्रष्टाचार
वर्ष 2008 में सर्वोच्य न्यायालय विभिन्न विवादों में उलझा जिसमें न्यायप्रणाली के उच्चतम स्तर पर भ्रष्टाचार का मामला, करदाताओं के पैसे से महंगी निजी छुट्टियाँ, न्यायाधीशों की परिसम्पतियों को सार्वजनिक करने से मना करने का मामला, न्यायाधीशों की नियुक्ति में गोपनीयता, सूचना के अधिकार के तहत सूचना को सार्वजनिक करने से मना करना जैसे सभी मामले शामिल रहे। मुख्य न्यायाधीश के॰ जी॰ बालकृष्णन ने अपने पद को जनसेवक का न होकर एक संवैधानिक प्राधिकारी का होने को लेकर काफी आलोचनाओं का सामना किया। बाद में उन्होंने अपना बयान वापस ले लिया। न्यायव्यवस्था को अपनी धीमी प्रक्रिया के लिए पूर्व राष्ट्रपतियों प्रतिभा पाटिल और ए॰पी॰जे॰ अब्दुल कलाम से भी कठिन आलोचना झेलनी पड़ी। पूर्व प्रधानमंत्री मनमोहन सिंह ने कहा था कि न्यायव्यवस्था का भ्रष्टाचार के दौर से गुजरना बहुत बड़ी समस्या है और सुझाव दिया कि इसको बहुत शीघ्र इससे उबारने की आवश्यकता है।
भारत के मंत्रिमंडल सचिव ने भारत के मुख्य न्यायाधीश की अध्यक्षता में राष्ट्रीय न्याय परिषद् का पैनल गठित करने के लिए संसद में न्यायाधीश जाँच (संशोधन) विधेयक 2008 प्रस्तुत किया। यह परिषद् उच्च न्यायालय और उच्चतम न्यायालय के न्यायाधीशों पर लगे भ्रष्टाचार और दुराचार के आरोपों की जाँच करेगी।
नियमावली
भारत के संविधान के अनुच्छेद 145 के अंतर्गत  उच्चतम न्यायालय को अपने क्रियाकलापों एवं प्रक्रिया को विनियमित करने के लिए स्वयं के नियमों को लागू करने का अधिकार देता है (राष्ट्रपति के अनुमोदन के साथ)। तदनुसार, "उच्चतम न्यायालय की नियमावली, 1950" तैयार किए गए थे। इसके बाद 1966 में इसमें संशोधन करके नयी नियमावली बनायी गयी। 2014 में, उच्चतम न्यायालय ने 1966 के नियमों को बदलकर 'उच्चतम न्यायालय नियमावली 2013' अधिसूचित किया जो 19 अगस्त 2015 से प्रभावी हुई।
पदुमलाल पन्नालाल बख्शी
डॉ॰ पदुमलाल पुन्नालाल बख्शी (27 मई 1894-28 दिसम्बर 1971) जिन्हें ‘मास्टरजी’ के नाम से भी जाना जाता है, हिंदी के निबंधकार थे। वे राजनांदगांव की हिंदी त्रिवेणी की तीन धाराओं में से एक हैं।। राजनांदगांव के त्रिवेणी परिसर में इनके सम्मान में मूर्तियों की स्थापना की गई है।
जीवन परिचय
डॉ॰ पदुमलाल पुन्नालाल बख्शी का जन्म राजनांदगांव के एक छोटे से कस्‍बे खैरागढ़ में 27 मई 1894 में हुआ। उनके पिता पुन्नालाल बख्शी खैरागढ़ के प्रतिष्ठित परिवार से थे,इनके बाबा का नाम 'श्री उमराव बख्शी'था। उनकी प्राथमिक शिक्षा म.प्र. के प्रथम मुख्‍यमंत्री पं॰ रविशंकर शुक्‍ल जैसे मनीषी गुरूओं के सानिध्‍य में विक्‍टोरिया हाई स्‍कूल, खैरागढ में हुई थी। प्रारंभ से ही प्रखर पदुमलाल पन्‍नालाल बख्‍शी की प्रतिभा को खैरागढ के ही इतिहासकार लाल प्रद्युम्‍न सिंह जी ने समझा एवं बख्‍शी जी को साहित्‍य सृजन के लिए प्रोत्‍साहित किया और यहीं से साहित्‍य की अविरल धारा बह निकली। प्रतिभावान बख्‍शी जी ने बनारस हिन्‍दू कॉलेज से बी.ए. किया और एल.एल.बी. करने लगे किन्‍तु वे साहित्‍य के प्रति अपनी प्रतिबद्धता एवं समयाभाव के कारण एल.एल.बी. पूरा नहीं कर पाए।
यह 1903 का समय था जब वे घर के साहित्यिक वातावरण से प्रभावित हो कथा-साहित्य में मायालोक से परिचित हुए। चंद्रकांता, चंद्रकांता संतति उपन्यास के प्रति विशेष आसक्ति के कारण स्कूल से भाग खड़े हुए तथा हेडमास्टर पंडित रविशंकर शुक्ल (म.प्र. के प्रथम मुख्यमंत्री) द्वारा जमकर बेतों से पीटे गये। 1911 में जबलपुर से निकलने वाली ‘हितकारिणी’ में बख्शी की प्रथम कहानी ‘तारिणी’ प्रकाशित हो चुकी थी। इसके एक साल बाद अर्थात् 1912 में वे मेट्रिक की परीक्षा उत्तीर्ण हुए और आगे की पढ़ाई के लिए बनारस के सेंट्रल कॉलेज में भर्ती हो गये। इसी बीच सन् 1913 में लक्ष्मी देवी के साथ उनका विवाह हो गया। 1916 में उन्होंने बी.ए. की उपाधि प्राप्त की। 18 दिसम्बर 1971 के दिन उनका रायपुर के शासकीय डी.के हॉस्पिटल में उनका निधन हो गया।
कार्यक्षेत्र
पदुमलाल पन्नालाल बख्शी ने अध्यापन, संपादन लेखन के क्षेत्र में कार्य किए। उन्होंने कविताएँ, कहानियाँ और निबंध सभी कुछ लिखा हैं पर उनकी ख्याति विशेष रूप से निबंधों के लिए ही है। उनका पहला निबंध ‘सोना निकालने वाली चींटियाँ’ सरस्वती में प्रकाशित हुआ था। उन्होंने राजनांदगाँव के स्टेट हाई स्कूल में सर्वप्रथम 1916 से 1919 तक संस्कृत शिक्षक के रूप में सेवा की। दूसरी बार 1929 से 1949 तक खैरागढ़ विक्टोरिया हाई स्कूल में अंगरेज़ी शिक्षक के रूप में नियुक्त रहे। कुछ समय तक उन्होंने कांकेर में भी शिक्षक के रूप में काम किया। सन् 1920 में सरस्वती के सहायक संपादक के रूप में नियुक्त किये गये और एक वर्ष के भीतर ही 1921 में वे सरस्वती के प्रधान संपादक बनाये गये जहाँ वे अपने स्वेच्छा से त्यागपत्र देने (1925) तक उस पद पर बने रहे। 1927 में पुनः उन्हें सरस्वती के प्रधान संपादक के रूप में ससम्मान बुलाया गया। दो साल के बाद उनका साधुमन वहाँ नहीं रम सका, उन्होंने इस्तीफा दे दिया। कारण था- संपादकीय जीवन के कटुतापूर्ण तीव्र कटाक्षों से क्षुब्ध हो उठना। उन्होंने 1952 से 1956 तक महाकौशल के रविवासरीय अंक का संपादन कार्य भी किया तथा 1955 से 1956 तक खैरागढ में रहकर ही सरस्वती का संपादन कार्य किया। तीसरी बार 20 अगस्त 1959 में दिग्विजय कॉलेज राजनांदगाँव में हिंदी के प्रोफेसर बने और जीवन पर्यन्त वहीं शिक्षकीय कार्य करते रहे।
लेखन कार्य
उन्होंने 1929 से 1934 तक अनेक पाठ्यपुस्तकों यथा- पंचपात्र, विश्वसाहित्य, प्रदीप की रचना की और वे प्रकाशित हुईं। 1949 से 1957 के दरमियान महत्वपूर्ण संग्रह- कुछ और कुछ, यात्री, हिंदी कथा साहित्य, हिंदी साहित्य विमर्श, बिखरे पन्ने, तुम्हारे लिए, कथानक आदि प्रकाशित हो चुके थे। 1968 का वर्ष उनके लिए अत्य़न्त महत्वपूर्ण रहा क्योंकि इसी बीच उनकी प्रमुख और प्रसिद्ध निबंध संग्रह प्रकाशित हुए जिनमें हम- मेरी अपनी कथा, मेरा देश, मेरे प्रिय निबंध, वे दिन, समस्या और समाधान, नवरात्र, जिन्हें नहीं भूलूंगा, हिंदी साहित्य एक ऐतिहासिक समीक्षा, अंतिम अध्याय को गिना सकते हैं ये थे इनके प्रमुख लेखन कार्य।
प्रमुख कृतियाँ
बख्शी जी की रचनात्मकता का दायरा विशाल है। उन्होंने विभिन्न विधाओं में अनेक पुस्तकों की रचनाएँ तो की ही, प्रकाशित पुस्तकों के अतिरिक्त भी उनकी महत्वपूर्ण रचनाओं की एक बड़ी संख्या रही हैं। इन रचनाओं में कहानियाँ, एकांकी, अनूदित साहित्य, बाल साहित्य एवं विभिन्न शैलियों में लिखे गये निबंधों की एक बड़ी संख्या शामिल हैं। बख्शी जी के ढेर सारे समीक्षात्मक निबंध भी रोचक कथात्मक शैली में लिखे गये हैं। बख्शी जी ने मौलिक रचनाओं के अतिरिक्त देश-विदेश के कई लेखकों की रचनाओं का सारानुवाद भी किया था। इनमें हरिसाधन मुखोपाध्याय, चार्ल्स डिकेंस, बालजाक, अलेक्जेंडर ड्यूमा, गोर्की और टॉमस हार्डी की रचनाएँ शामिल हैं। ये सभी रचनाएँ उनकी ग्रन्थावली में सुसंबद्ध रूप में संकलित हुई हैं।
पुरस्कार व सम्मान
हिंदी साहित्य सम्मेलन द्वारा सन् 1949 में साहित्य वाचस्पति की उपाधि से अलंकृत किया गया। इसके ठीक एक साल बाद वे मध्यप्रदेश हिंदी साहित्य सम्मेलन के सभापति निर्वाचित हुए। 1951 में डॉ॰ हजारी प्रसाद द्विवेदी की अध्यक्षता में जबलपुर में मास्टर जी का सार्वजनिक अभिनंदन किया गया। 1969 में सागर विश्वविद्यालय से द्वारिका प्रसाद मिश्र (मुख्यमंत्री) द्वारा डी-लिट् की उपाधि से विभूषित किया गया।
टीका टिप्पणी
क.   राजनंदगांव त्रिवेणी की अन्य दो धाराएँ हैं, गजानन माधव मुक्तिबोध और डॉ बलदेव प्रसाद मिश्र।
१५२०
1520 ग्रेगोरी कैलंडर का एक अधिवर्ष है।
साल्टा
, अर्जेन्टीना का एक नगर है, और साल्टा प्रान्त की राजधानी है।
बाहरी कड़ियाँ
कोरियेन्टेस नगर निगम
टोक्सेल
टोक्सेल नेपाल के पूर्वांचल विकास क्षेत्र के सगरमाथा अंचल, ओखलढुंगा जिला में स्थित गाँव विकास समिति है।
बारबरा मैक्लिंटॉक
बारबरा मैक्लिंटॉक (16 जून, 1902 - 2 सितंबर, 1992) एक अमेरिकी वैज्ञानिक और साइटोजेनेटिकिस्ट थी, जिन्हें फिजियोलॉजी या मेडिसिन में 1983 का नोबेल पुरस्कार दिया गया था। मैकक्लिंटॉक ने 1927 में कॉर्नेल विश्वविद्यालय से वनस्पति विज्ञान में पीएचडी प्राप्त की।  वहां उन्होंने अपने करियर की शुरुआत मक्का साइटोजेनेटिक्स के विकास में अग्रणी के रूप में की, जो बाकी जीवन के लिए उसके शोध का केंद्र बिंदु था।  1920 के दशक के उत्तरार्ध से, मैकक्लिंटॉक ने क्रोमोसोम का अध्ययन किया और मक्का में प्रजनन के दौरान वे कैसे बदलते हैं।  उसने मक्का के गुणसूत्रों को देखने के लिए तकनीक विकसित की और कई मौलिक आनुवंशिक विचारों को प्रदर्शित करने के लिए सूक्ष्म विश्लेषण का उपयोग किया।  उन विचारों में से एक अर्धसूत्रीविभाजन के दौरान क्रॉस-ओवर करके आनुवंशिक पुनर्संयोजन की धारणा थी जिसके द्वारा गुणसूत्र सूचना का आदान-प्रदान करते हैं।  उसने मक्का के लिए पहला आनुवांशिक मानचित्र तैयार किया, जो गुणसूत्र के क्षेत्रों को भौतिक लक्षणों से जोड़ता है।  उन्होंने टेलोमेयर और सेंट्रोमियर की भूमिका का प्रदर्शन किया, गुणसूत्र के क्षेत्र जो आनुवंशिक जानकारी के संरक्षण में महत्वपूर्ण हैं।  उन्हें इस क्षेत्र में सर्वश्रेष्ठ के रूप में मान्यता मिली, प्रतिष्ठित फैलोशिप से सम्मानित किया गया, और 1944 में नेशनल एकेडमी ऑफ साइंसेज के सदस्य चुनी  गयी।
1940 और 1950 के दशक के दौरान, मैक्लिंटॉक ने ट्रांसपोज़िशन की खोज की और यह प्रदर्शित करने के लिए इसका इस्तेमाल किया कि जीन भौतिक विशेषताओं को चालू और बंद करने के लिए जिम्मेदार हैं। उसने मक्की के पौधों की एक पीढ़ी से दूसरी पीढ़ी तक आनुवंशिक जानकारी के दमन और अभिव्यक्ति की व्याख्या करने के लिए सिद्धांत विकसित किए।  अपने शोध और इसके निहितार्थ के संदेह के कारण, उसने 1953 में अपना डेटा प्रकाशित करना बंद कर दिया।
बाद में, उसने दक्षिण अमेरिका से मक्के की दौड़ के साइटोजेनेटिक्स और एथ्नोबोटनी का व्यापक अध्ययन किया। 1960 और 1970 के दशक में मैक्लिंटॉक के शोध को अच्छी तरह से समझा गया, क्योंकि अन्य वैज्ञानिकों ने आनुवंशिक परिवर्तन और आनुवंशिक विनियमन के तंत्र की पुष्टि की थी जो उन्होंने 1940 और 1950 के दशक में अपने मक्का अनुसंधान में प्रदर्शित किया था। क्षेत्र में उनके योगदान के लिए पुरस्कार और मान्यता, फिजियोलॉजी या मेडिसिन में नोबेल पुरस्कार सहित, 1983 में आनुवांशिक ट्रांसपोजिशन की खोज के लिए उन्हें सम्मानित किया गया; वह उस श्रेणी में एक नोबेल पुरस्कार पाने वाली एकमात्र महिला हैं।
प्रारंभिक जीवन
बारबरा मैकक्लिंटॉक का जन्म 16 जून, 1902 को हार्टफोर्ड, कनेक्टिकट में एलेनोर मैक्लिंटॉक के रूप में हुआ था,  होम्योपैथिक चिकित्सक थॉमस हेनरी मैकक्लिंटॉक और सारा हेंडल मैकक्लिंटॉक से पैदा हुए चार बच्चों में से तीसरी थी। थॉमस मैक्लिंटॉक ब्रिटिश प्रवासियों का बच्चा था; सारा राइडर हैंडी को एक पुराने अमेरिकी मेफ्लावर परिवार से उतारा गया था।     मैक्लिंटॉक एक बहुत ही कम उम्र में एक स्वतंत्र बच्चा , एक विशेषता जिसे उसने बाद में "अकेले होने की क्षमता" के रूप में पहचाना। तीन साल की उम्र से लेकर जब तक उसने स्कूल जाना शुरू नहीं किया, तब तक मैकक्लिंटॉक अपने माता-पिता पर आर्थिक बोझ कम करने के लिए न्यू यॉर्क के ब्रुकलिन शहर में एक चाची और चाचा के साथ रहती थी, जबकि उनके  पिता ने उसकी चिकित्सा पद्धति स्थापित की थी। उसे एक एकान्त और स्वतंत्र बच्चे के रूप में वर्णित किया गया था। वह अपने पिता के करीब थी, लेकिन उसकी मां के साथ एक मुश्किल रिश्ता था
1908 में मैकक्लिंटॉक परिवार ब्रुकलिन चला गया और मैक्लिंटॉक ने इरास्मस हॉल हाई स्कूल में अपनी माध्यमिक शिक्षा पूरी की;  उन्होंने १९१९ में स्नातक की उपाधि प्राप्त की।  उन्होंने विज्ञान के अपने प्रेम की खोज की और हाई स्कूल के दौरान अपने एकान्त व्यक्तित्व की पुष्टि की।  वह कॉर्नेल विश्वविद्यालय के कृषि महाविद्यालय में अपनी पढ़ाई जारी रखना चाहती थी। उसकी माँ ने मैकक्लिंटॉक को कॉलेज भेजने का विरोध किया, इस डर से कि वह अविवाहित होगी।  मैक्लिंटॉक को कॉलेज शुरू करने से लगभग रोका गया था, लेकिन पंजीकरण शुरू होने से ठीक पहले उसके पिता ने हस्तक्षेप किया और उसने १९१९ में कॉर्नेल में मैट्रिक किया।  int
कॉर्नेल में शिक्षा और अनुसंधान
मैक्लिंटॉक ने 1919 में कॉर्नेल कॉलेज ऑफ एग्रीकल्चर में अपनी पढ़ाई शुरू की। वहाँ, उन्होंने छात्र सरकार में भाग लिया और उन्हें एक सौहार्द में शामिल होने के लिए आमंत्रित किया गया, हालाँकि उन्हें जल्द ही पता चला कि वह औपचारिक संगठनों में शामिल नहीं होना पसंद करती हैं। इसके बजाय, मैक्लिंटॉक ने संगीत उठाया, विशेष रूप से जैज़ । उन्होंने वनस्पति विज्ञान का अध्ययन किया, 1923 में बीएससी प्राप्त किया। आनुवांशिकी में उनकी रुचि तब शुरू हुई जब उन्होंने 1921 में उस क्षेत्र में अपना पहला कोर्स किया। यह पाठ्यक्रम हार्वर्ड विश्वविद्यालय में एक समान पेशकश पर आधारित था, और सीबी कच्छी द्वारा सिखाया गया था, एक संयंत्र ब्रीडर और आनुवंशिकीविद्    हचिसन मैक्लिंटॉक की रुचि से प्रभावित हुए, और उन्हें १९२२ में कॉर्नेल में स्नातक जेनेटिक्स पाठ्यक्रम में भाग लेने के लिए आमंत्रित करने के लिए फोन किया। मैक्लिंटॉक ने हचिसन के निमंत्रण का कारण बताया कि वह जेनेटिक्स में जारी है: "जाहिर है, यह टेलिफोन कॉल ने मेरे भविष्य के लिए मरहूम कर दिया। मैं इसके बाद आनुवांशिकी के साथ रहा। "  हालांकि यह बताया गया है कि महिलाएं कॉर्नेल में आनुवांशिकी में प्रमुख नहीं हो सकीं, और इसलिए उनकी एमएस और पीएचडी — क्रमशः 1925 और 1927 में अर्जित की गईं, जिन्हें आधिकारिक तौर पर वनस्पति विज्ञान में सम्मानित किया गया, हाल के शोधों से पता चला है कि महिलाओं ने स्नातक की डिग्री हासिल नहीं की है। उस समय के दौरान कॉर्नेल का प्लांट ब्रीडिंग डिपार्टमेंट था कि मैक्लिंटॉक कॉर्नेल का छात्र था।
एक वनस्पति प्रशिक्षक के रूप में अपने स्नातक अध्ययन और स्नातकोत्तर नियुक्ति के दौरान, मैकक्लिंटॉक ने एक समूह को इकट्ठा करने में महत्वपूर्ण भूमिका निभाई, जिसने मक्का में साइटोजेनेटिक्स के नए क्षेत्र का अध्ययन किया। इस समूह ने प्लांट प्रजनकों और साइटोलॉजिस्टों को एक साथ लाया और इसमें मार्कस रोहेड्स, भविष्य के नोबेल पुरस्कार विजेता जॉर्ज बीडल और हेरिएट क्रेइटन शामिल थे ।   प्लांट ब्रीडिंग विभाग के प्रमुख रॉलिंस ए. इमर्सन ने इन प्रयासों का समर्थन किया, हालाँकि वे स्वयं एक साइटोलॉजिस्ट नहीं थी।
उन्होंने लोवेल फिट्ज रैंडोल्फ के लिए एक शोध सहायक के रूप में और फिर कॉर्नेल वनस्पति विज्ञानियों दोनों के लिए लेस्टर डब्ल्यू ।
मैकक्लिंटॉक के साइटोजेनेटिक अनुसंधान ने मक्का के गुणसूत्रों की कल्पना और विशेषता के विकास के तरीकों पर ध्यान केंद्रित किया। उनके काम के इस विशेष हिस्से ने छात्रों की एक पीढ़ी को प्रभावित किया, क्योंकि यह अधिकांश पाठ्यपुस्तकों में शामिल था। उसने मक्का के गुणसूत्रों की कल्पना करने के लिए कार्माइन धुंधला का उपयोग करके एक तकनीक विकसित की, और पहली बार 10 मक्का गुणसूत्रों के आकारिकी को दिखाया। यह खोज इसलिए की गई क्योंकि उसने माइक्रोस्पोर से कोशिकाओं को मूल टिप के विपरीत देखा।  गुणसूत्रों के आकारिकी का अध्ययन करके, मैक्लिंटॉक उन विशिष्ट गुणसूत्र समूहों को जोड़ने में सक्षम था जो एक साथ विरासत में मिले थे।  मार्कस रोड्स ने कहा कि मैक्लिंटॉक के 1929 जेनेटिक्स के लक्षण वर्णन पर कागज ट्राईप्लॉइड मक्का गुणसूत्रों मक्का सितोगेनिक क s के प्रति वैज्ञानिक जिज्ञासा शुरू हो रहा है, और क्षेत्र में 17 महत्वपूर्ण प्रगति है कि 1929 और 1935 के बीच कॉर्नेल वैज्ञानिकों द्वारा किए गए थे की उसे 10 के लिए जिम्मेदार ठहराया
मैक्लिंटॉक के सफल प्रकाशन और उनके सहयोगियों के समर्थन के कारण, उन्हें राष्ट्रीय अनुसंधान परिषद से कई पोस्टडॉक्टोरल फेलोशिप से सम्मानित किया गया। इस फंडिंग ने उन्हें कॉर्नेल, मिसौरी विश्वविद्यालय और कैलिफोर्निया इंस्टीट्यूट ऑफ टेक्नोलॉजी में जेनेटिक्स का अध्ययन जारी रखने की अनुमति दी, जहां उन्होंने ईजी एंडरसन के साथ काम किया।  1931 और 1932 की गर्मियों के दौरान, उन्होंने मिसौरी में जेनेटिकिस्ट लुईस स्टैडलर के साथ काम किया, जिन्होंने उन्हें म्यूटेशन के रूप में एक्स-रे के उपयोग से परिचित कराया। एक्स-रे के संपर्क में आने से प्राकृतिक पृष्ठभूमि स्तर के ऊपर उत्परिवर्तन की दर बढ़ सकती है, जिससे यह आनुवंशिकी के लिए एक शक्तिशाली अनुसंधान उपकरण बन सकता है। एक्स-रे-उत्परिवर्तित मक्का के साथ अपने काम के माध्यम से, उन्होंने रिंग क्रोमोसोम की पहचान की, जो तब बनते हैं जब विकिरण के नुकसान के बाद एक एकल गुणसूत्र फ्यूज का अंत होता है।    इस साक्ष्य से, मैक्लिंटॉक ने अनुमान लगाया कि क्रोमोसोम टिप पर एक संरचना होनी चाहिए जो सामान्य रूप से स्थिरता सुनिश्चित करेगी। वह पता चला है कि अर्धसूत्रीविभाजन पर अंगूठी गुणसूत्रों का नुकसान हुआ विचित्र रंगना विकिरण गुणसूत्र विलोपन से उत्पन्न करने के लिए आने वाली पीढियों में मक्का पत्ते में।  इस अवधि के दौरान, उन्होंने मक्का के गुणसूत्र ६ पर एक क्षेत्र पर न्यूक्लियोलस आयोजक क्षेत्र की उपस्थिति का प्रदर्शन किया, जो न्यूक्लियोलस के संयोजन के लिए आवश्यक है।    १९३३ में, उन्होंने यह स्थापित किया कि जब अस्वस्थ पुनर्संयोजन होता है तो कोशिकाएं क्षतिग्रस्त हो सकती हैं।   इसी अवधि के दौरान, मैक्लिंटॉक ने यह अनुमान लगाया कि गुणसूत्रों की युक्तियों को टेलोमेरस द्वारा संरक्षित किया जाता है ।
मैक्लिंटॉक से एक फैलोशिप प्राप्त गुगेनहाइम फाउंडेशन कि 1933 और 1934 के दौरान संभव जर्मनी में प्रशिक्षण के छह महीने हो गए  वह साथ काम करने की योजना बनाई थी कर्ट स्टर्न, जो पार से अधिक का प्रदर्शन किया था ड्रोसोफिला कुछ ही हफ्तों के बाद मैक्लिंटॉक और क्रेगटन किया था इसलिए; हालाँकि, स्टर्न संयुक्त राज्य में चला गया। इसके बजाय, उसने आनुवंशिकीविद् रिचर्ड बी। गोल्डस्मिड के साथ काम किया, जो कैसर विल्हेम संस्थान के प्रमुख थे।  यूरोप में बढ़ते राजनीतिक तनाव के बीच उन्होंने जर्मनी  को छोड़ दिया, और १९३६ तक कॉर्नेल में वापस आ गईं, जब उन्होंने मिसिसिपी-कोलंबिया विश्वविद्यालय में वनस्पति विज्ञान विभाग में लुईस स्टैडलर द्वारा उन्हें दिए गए एक सहायक प्रोफेसर की पेशकश को स्वीकार कर लिया।   कॉर्नेल में रहते हुए भी उन्हें इमर्सन के प्रयासों से दो साल का रॉकफेलर फाउंडेशन का अनुदान प्राप्त हुआ।
मिसौरी विश्वविद्यालय
यद्यपि उसका शोध मिसौरी में प्रगति कर रहा था, लेकिन मैकक्लिंटॉक विश्वविद्यालय में अपनी स्थिति से संतुष्ट नहीं था। उन्हें संकाय की बैठकों से बाहर रखा गया था, और अन्य संस्थानों में उपलब्ध पदों से अवगत नहीं कराया गया था। १९४० में, उसने चार्ल्स बर्नहैम को लिखा, "मैंने फैसला किया है कि मुझे दूसरी नौकरी की तलाश करनी चाहिए। जहाँ तक मैं बाहर कर सकता हूँ, यहाँ मेरे लिए और कुछ नहीं है। मैं $ 3,000 में एक सहायक प्रोफेसर हूँ और मुझे लगता है। यकीन है कि यह मेरे लिए सीमा है। ”   प्रारंभ में, मैकक्लिंटॉक की स्थिति विशेष रूप से स्टैडलर द्वारा उनके लिए बनाई गई थी, और शायद विश्वविद्यालय में उनकी उपस्थिति पर निर्भर थी।   मैक्लिंटॉक का मानना था कि वह हासिल नहीं होगा कार्यकाल मिसौरी में है, भले ही कुछ खातों के अनुसार, उसे पता था कि वह 1942 के वसंत में मिसौरी से एक पदोन्नति की पेशकश की जाएगी  हालिया प्रमाण पता चलता है कि मैक्लिंटॉक अधिक होने की संभावना का फैसला किया मिसौरी को छोड़ने के लिए क्योंकि उसने अपने नियोक्ता और विश्वविद्यालय प्रशासन पर भरोसा खो दिया था, यह पता लगाने के बाद कि उसकी नौकरी खतरे में पड़ जाएगी अगर स्टैडलर कैलटेक के लिए छोड़ दें, जैसा कि उन्होंने माना था। स्टैडलर के खिलाफ विश्वविद्यालय के प्रतिशोध ने उसकी भावनाओं को बढ़ाया।
1941 की शुरुआत में, उन्होंने मिसूरी से कहीं और स्थान पाने की उम्मीद में अनुपस्थिति की छुट्टी ले ली। उन्होंने कोलंबिया विश्वविद्यालय में एक विजिटिंग प्रोफसरशिप स्वीकार की, जहां उनके पूर्व कॉर्नेल सहयोगी मार्कस रोहेड्स एक प्रोफेसर थे। रोहेड्स ने अपने शोध क्षेत्र को लांग आइलैंड पर कोल्ड स्प्रिंग हार्बर में साझा करने की पेशकश की। दिसंबर 1941 में, वह मिलिस्लाव डेमेरेक द्वारा शोध पद की पेशकश की गई, जो कि वाशिंगटन के जेनेटिक्स कोल्ड स्प्रिंग हार्बर लेबोरेटरी विभाग के कार्नेगी इंस्टीट्यूशन के नवनियुक्त कार्यवाहक निदेशक थे। मैक्लिंटॉक ने अपने योग्यता के बावजूद उनके निमंत्रण को स्वीकार कर लिया और संकाय के स्थायी सदस्य बन गयी।
कोल्ड स्प्रिंग हार्बर
अपनी साल भर की अस्थायी नियुक्ति के बाद, मैक्लिंटॉक ने कोल्ड स्प्रिंग हार्बर लेबोरेटरी में पूर्णकालिक अनुसंधान की स्थिति स्वीकार कर ली। वहां, वह बहुत उत्पादक थी और ब्रेक्जिट-फ्यूजन-ब्रिज चक्र के साथ अपना काम जारी रखा, इसका उपयोग एक्स-रे के विकल्प के रूप में नए जीनों को मैप करने के लिए किया गया। 1944 में, इस अवधि के दौरान आनुवांशिकी के क्षेत्र में उनकी प्रमुखता को मान्यता देते हुए, मैकक्लिंटॉक को नेशनल एकेडमी ऑफ साइंसेज के लिए चुना गया था-केवल तीसरी महिला जिसे चुना जाना था। अगले वर्ष वह अमेरिका की जेनेटिक्स सोसायटी की पहली महिला अध्यक्ष बनीं; उन्हें १ ९ ३ ९ में इसका उपाध्यक्ष चुना गया।  १ ९ ४४ में उन्होंने जॉर्ज बीडल के सुझाव पर न्यूरोस्पोरा क्रैसा का एक साइटोजेनेटिक विश्लेषण किया, जिसने एक जीन-एक एंजाइम संबंध प्रदर्शित करने के लिए कवक का उपयोग किया था। उन्होंने स्टैनफोर्ड को अध्ययन के लिए आमंत्रित किया। वह सफलतापूर्वक गुणसूत्रों की संख्या, या वर्णित कुपोषण, एन अक्षम्य की और प्रजातियों के पूरे जीवन चक्र का वर्णन किया। बीडेल ने कहा "स्टैनफोर्ड में दो महीने में बारबरा ने न्यूरोसोपा के कोशिका विज्ञान को साफ करने के लिए और अधिक किया था, जो अन्य सभी साइटोलॉजिकल आनुवंशिकीविदों ने पिछले सभी समय में सभी प्रकार के ढालना पर किया था।"  ''एन. क्रैसा'' तब से शास्त्रीय आनुवंशिक विश्लेषण के लिए एक मॉडल प्रजाति बन गया है।
नियंत्रण तत्वों की खोज
वह नियंत्रित पार की पीढ़ियों पर मक्का के दाने में रंगाई के बदलते पैटर्न से एसी और डी एस के स्थानांतरण के प्रभाव मनाया, और दो के बीच संबंधों का वर्णन किया लोकी जटिल सूक्ष्म विश्लेषण के माध्यम से।   उन्होंने निष्कर्ष निकाला कि एसी गुणसूत्र से डीएस के वाष्पोत्सर्जन को नियंत्रित करता है   9, और यह कि डीएस का आंदोलन गुणसूत्र के टूटने के साथ है।  डी एस चलता है, जब अलयूरोने  रंग जीन डी एस के दबा प्रभाव से जारी है और सक्रिय रूप है, जो कोशिकाओं में वर्णक संश्लेषण शुरू की के रूप में तब्दील किया गया है।  विभिन्न कोशिकाओं में डीएस का स्थानांतरण यादृच्छिक है, यह कुछ और में नहीं बल्कि अन्य में स्थानांतरित हो सकता है, जो रंग मोज़ेक का कारण बनता है। बीज पर रंगीन स्पॉट का आकार पृथक्करण के दौरान बीज विकास के चरण द्वारा निर्धारित किया जाता है। मैकक्लिंटॉक ने यह भी पाया कि डीएस का स्थानांतरण सेल में एसी प्रतियों की संख्या से निर्धारित होता है।
1948 और 1950 के बीच, उन्होंने एक सिद्धांत विकसित किया जिसके द्वारा इन मोबाइल तत्वों ने उनकी क्रिया को बाधित या संशोधित करके जीन को विनियमित किया। वह "के रूप में नियंत्रित तत्वों" करने वाली उन जीनों से अलग, के रूप में "को नियंत्रित इकाइयों" हदबंदी और उत्प्रेरक के रूप में भेजा। उन्होंने कहा कि जीन विनियमन समझा सकता है कि समान जीनोम वाले कोशिकाओं से बने जटिल बहुकोशिकीय जीवों में अलग-अलग फ़ंक्शन की कोशिकाएं होती हैं। मैक्लिंटॉक की खोज ने जीनोम की अवधारणा को पीढ़ियों के बीच पारित निर्देशों के स्थैतिक सेट के रूप में चुनौती दी।  १९५० में, उन्होंने एसी /डीएस  पर अपने काम की रिपोर्ट दी और नेशनल एकेडमी ऑफ़ साइंसेज की पत्रिका प्रोसीडिंग्स में प्रकाशित "मक्का में उत्परिवर्तित लोकी की उत्पत्ति और व्यवहार" नामक एक पत्र में जीन विनियमन के बारे में अपने विचारों को बताया। 1951 की गर्मियों में, उन्होंने कोल्ड स्प्रिंग हार्बर प्रयोगशाला में वार्षिक संगोष्ठी में मक्का में उत्परिवर्तित लोकी की उत्पत्ति और व्यवहार पर उनके काम की सूचना दी, उसी नाम का एक पेपर प्रस्तुत किया।
तत्वों और जीन विनियमन को नियंत्रित करने पर उनका काम वैचारिक रूप से कठिन था और उन्हें उनके समकालीनों द्वारा तुरंत समझा या स्वीकार नहीं किया गया था; उसने अपने शोध के स्वागत को "पहेली, यहां तक कि शत्रुता" के रूप में वर्णित किया।  फिर भी, मैक्लिंटॉक ने तत्वों को नियंत्रित करने पर अपने विचारों को विकसित करना जारी रखा। उन्होंने 1953 में जेनेटिक्स में एक पेपर प्रकाशित किया, जहां उन्होंने अपने सभी सांख्यिकीय आंकड़ों को प्रस्तुत किया, और 1950 के दशक के दौरान विश्वविद्यालयों में अपने काम के बारे में बोलने के लिए व्याख्यान यात्राएं कीं।  उसने समस्या की जांच जारी रखी और एक नए तत्व की पहचान की जिसे उसने सप्रेसर-म्यूटेटर  कहा, जो कि एसी /डीएस के समान है, और अधिक जटिल तरीके से कार्य करता है। एसी / डीएस की तरह, कुछ संस्करण अपने दम पर स्थानांतरित कर सकते हैं और कुछ नहीं कर सकते हैं; एसी /डीएस के विपरीत, जब मौजूद होता है, तो यह उत्परिवर्ती जीनों की अभिव्यक्ति को पूरी तरह से दबा देता है जब वे सामान्य रूप से पूरी तरह से दबाए नहीं जाएंगे।  अपने काम के लिए अन्य वैज्ञानिकों की प्रतिक्रियाओं के आधार पर, मैक्लिंटॉक ने महसूस किया कि उसने वैज्ञानिक मुख्यधारा को अलग करने का जोखिम उठाया है, और १९५३ से नियंत्रण तत्वों पर अपने शोध के लेखों को प्रकाशित करना बंद कर दिया। 1957 में, मैक्लिंटॉक ने नेशनल एकेडमी ऑफ साइंसेज से मध्य अमेरिका और दक्षिण अमेरिका में मक्का के स्वदेशी उपभेदों पर शोध शुरू करने के लिए धन प्राप्त किया। वह गुणसूत्रीय परिवर्तनों के माध्यम से मक्का के विकास का अध्ययन करने में रुचि रखती थी, और दक्षिण अमेरिका में होने के कारण उसे बड़े पैमाने पर काम करने की अनुमति मिलेगी। मैकक्लिंटॉक ने मक्का की विभिन्न जातियों के गुणसूत्रीय, रूपात्मक और विकासवादी विशेषताओं का पता लगाया।   1960 और 1070  के दशक में व्यापक काम के बाद, मैक्लिंटॉक और उनके सहयोगियों ने पैलेबोटनी, एथनोबैडनी , और विकासवादी जीवविज्ञान पर अपनी छाप छोड़ते हुए, सेमलेस स्टडीज द क्रोमोसोमल संविधान ऑफ मक्का का प्रकाशन किया।